[唐]
名高犹素衣,穷巷掩荆扉。渐老故人少,久贫豪客稀。
塞云横剑望,山月抱琴归。几日蓝溪醉,藤花拂钓矶。
[宋]
十年踪迹走红尘,回首青山入梦频。
紫陌纵荣争及睡,朱门虽贵不如贫。
[唐]
曾吟工部两峰寒,今日星郎得挂冠。吾道不行归始是,
世情如此住应难。围棋已访生云石,把钓先寻急雨滩。
[宋]
潜山隐君七十四,绀瞳绿发方谢事。
腹中灵腋变丹砂,江上幽居连福地。
[元]
澹西园暮景,对别酒,惜临分。爱*被中台,挂冠神武,谁得如君。纷纷道途鞍马,甚当时、王*也从军。处处惊乌夜月,年年落雁横汾。菟裘老计在耕耘。风出尘氛。记沁北丹东,松枯石润,菊秀兰薰。林泉竟轮先手,漫回头、惭愧玉山云。寄谢鸡豚社客,草堂未要移文。
[唐]
昔别黄鹤楼,蹉跎淮海秋。俱飘零落叶,各散洞庭流。
中年不相见,蹭蹬游吴越。何处我思君,天台绿萝月。
[宋]
一去山中廿二年,重来有约意茫然。
穷居笑我顽同石,文事多君彩印根。
作意归来孰谓非,挹芳有地复何疑。
迟留固是全交道,勇退方知识事宜。
[宋]
初逢洛阳陌,再见南徐州。
所历几何时,倏去二十秋。
栗林霜下熟,归摘御穷冬。
带月涉溪水,过山闻寺钟。
适从山中来,复向山中去。
为报山中人,莫厌山中住。
[唐]
悔作扫门事,还吟招隐诗。今年芳草色,不失故山期。
遥想白云里,采苓春日迟。溪花藏石径,岩翠带茅茨。
[宋]
我家黄山百里远,两峰插天翠如剪。
归心久落故溪云,柁转不由船不转。
[宋]
君不见南朝豪儁有郗生,自厌出身时网婴。
乐闻栖遁去人者,倾金累百赠其行。
[宋]
梦寐风仪近十年,尘埃无路睹云天。
清朝未得荣簪绂,黄卷何妨乐圣贤。
[宋]
华裾锦领乌纱帻,气盖当年五陵侠。
胸中傀儡不可平,拂衣归来抱长铗。
山人惟委命,岂恋世尘间。
干禄不得志,移家住远山。
出游归隐两无心,非慕沃洲支道林。
啗柏自然闲土锉,制荷曾不费金鍼。
离城才一舍,已得近樵渔。
秀石云松路,荒篱水竹居。
何事相寻向此游,入城不似出城幽。
山於屋外参差见,水到门前款曲流。<